โคอิซูรุฟอร์จูนคุกกี้

โคอิซูรุฟอร์จูนคุกกี้(ญี่ปุ่น:恋するフォーチュンクッキー;โรมาจิ:Koisuru Fōchyunkukkī;ทับศัพท์: Koisuru Fortune Cookieอังกฤษ:Fortune Cookie in Love) เป็นซิงเกิลลำดับที่ 32 ของเอเคบีโฟร์ตีเอตออกจำหน่ายวันที่ 21 สิงหาคม พ.ศ. 2556 สมาชิกที่มีส่วนร่วมในเพลงของซิงเกิลนี้มาจาก 80 อันดับของการเลือกตั้งประจำปี 2556 ของเอเคบีโฟร์ตีเอต ผู้ชนะเลิศคือริโนะ ซาชิฮาระจากวงน้องสาวเอชเคทีโฟร์ตีเอตซิงเกิลนี้ยังประกอบด้วยเพลงอำลามาริโกะ ชิโนดะและโทโมมิ อิตาโนะ
เพลงนี้มีการคัฟเวอร์ใหม่โดยวงน้องสาวของเอเคบีโฟร์ตีเอตในภาษาของแต่ละประเทศที่วงนั้นตั้งอยู่ ได้แก่ฉบับภาษาอินโดนีเซียจากเจเคทีโฟร์ตีเอต,ฉบับภาษาจีนจากเอสเอ็นเอชโฟร์ตีเอตออกจำหน่ายใน พ.ศ. 2556, และฉบับภาษาไทยจากบีเอ็นเคโฟร์ตีเอตออกจำหน่ายใน พ.ศ. 2560
สมาชิกที่มีส่วนร่วมในซิงเกิลนี้มาจากผลการเลือกตั้งของ AKB48 ประจำปี 2556โดยอันดับที่ 1-16 จะได้รับเลือกให้เป็นเซ็มบัตสึ นักร้องเพลงหลักของซิงเกิล และผู้ที่ได้รับเลือกในอันดับที่ 17-64 จะได้ร้องเพลงในฐานะอันเดอร์เกิร์ล (Under Girls), เน็กซ์เกิร์ล (Next Girls), และฟิวเจอร์เกิร์ล (Future Girls) กลุ่มละ 16 คน ตามลำดับ ซึ่งริโนะ ซาชิฮาระจากวง HKT48 เป็นสมาชิกที่ได้รับคะแนนโหวตมากที่สุดและส่งผลให้เธอเป็นเซ็นเตอร์ของเพลงนี้ซึ่งเป็นครั้งแรกที่เธอได้รับเลือกให้เป็นเซ็นเตอร์
สมาชิกในซิงเกิลนี้ยังประกอบด้วยสมาชิกที่ประกาศจบการศึกษาก่อนที่ซิงเกิลนี้จะถึงกำหนดการออก เช่นมาริโกะ ชิโนดะหนึ่งในสมาชิกวง AKB48 ที่ได้รับอันดับ 5ซึ่งงานจบการศึกษาของเธอจัดขึ้นเมื่อวันที่ 21 กรกฎาคมและโทโมมิ อิตาโนะสมาชิกที่ได้รับอันดับที่ 11 ก็ประกาศจบการศึกษาไปก่อนหน้านี้แล้วในเดือนกุมภาพันธ์ 2556นอกจากนี้ยังมีสมาชิกที่จบการศึกษาเป็นที่เรียบร้อยแล้ว เช่นนะสึมิ ฮิระจิมะสมาชิก AKB48 ที่ได้รับอันดับที่ 62
เมื่อวันที่ 23 มิถุนายน ริโนะ ซาชิฮาระ หนึ่งในสมาชิกวง AKB48 ได้ประกาศในรายการโทรทัศน์AKB Eizou Centerว่าชื่อซิงเกิลลำดับที่ 32 ของวงคือ "โคอิซูรุฟอร์จูนคุกกี้" และจะเปิดตัวในวันที่ 21 สิงหาคม
ซิงเกิลนี้แบ่งออกจำหน่ายเป็น 4 ฉบับ ได้แก่ ฉบับ A, ฉบับ K, ฉบับ B, และฉบับเธียเตอร์ ฉบับที่ไม่ใช่เธียเตอร์นั้นจะประกอบด้วยรูปภาพของสมาชิก 1 แบบ จากทั้งหมด 50 แบบและบัตรจับมือ 1 ใบ
มีการแสดงเพลงนี้ครั้งแรกในรายการโทรทัศน์ชื่อ "Ongaku no hi" เมื่อวันที่ 29 มิถุนายน
เมื่อวันที่ 22 มิถุนายน ในจังหวัดฟูกูโอกะซึ่งเป็นภูมิลำเนาของ มาริโกะ ชิโนดะ ได้มีการถ่ายทำมิวสิกวิดีโอของเพลงหลักประกอบด้วยตัวประกอบจำนวน 3,800 คนซึ่งมากที่สุดในการถ่ายทำมิวสิกวิดีโอของเพลงที่ผ่านมา
พาพายะ ซูซูกิเป็นผู้ออกแบบท่าเต้น ซึ่งมีสมาชิกบางคนของวง AKB48 ได้พูดถึงท่าเต้นนี้มายุ วาตานาเบะกล่าวว่า "ท่าเต้นนี้จะทำให้คุณรู้สึกเหมือนกำลังจะบอกคำทำนาย"โทโมมิ อิตาโนะกล่าวว่า "เป็นเพลงที่จะทำให้ทุก ๆ คนรู้สึกกระปรี้กระเปร่า และเป็นเพลงที่เข้าถึงคนทั่วไปได้ง่าย มีท่าเต้นที่สามารถเต้นตามได้"มินามิ ทากาฮาชิกล่าวว่า "เพลงนี้ทำให้รู้สึกคิดถึงวันวาน เหมือนกับอยู่ในดิสโกขนาดใหญ่"
เมื่อวันที่ 19 กรกฎาคม AKB48 ได้ออกมิวสิกวิดีโอฉบับทีมงานออกมา ซึ่งประกอบด้วยการเต้นของทีมงานทั้ง 365 คน โดยถ่ายทำใน 7 วันมียอดชมบนยูทูปในปี 2556 กว่า 8 ล้านชม
เมื่อวันที่ 12 สิงหาคม 2559 ยอดชมของมิวสิกวิดีโอเพลงนี้ได้เพิ่มขึ้นถึง 100 ล้านชมบนยูทูป ซึ่งเป็นเพลงของ AKB48 ลำดับที่ 2 ที่มียอดชมเกิน 100 ล้านชม (อีกเพลงคือ "เฮฟวีโรเทชัน")
ในเดือนมีนาคม 2557 เพลงนี้ได้รับเลือกให้เป็นหนึ่งในเพลงในเกมJust Dance Wii U
หมายเหตุ : สถานะทีม ณ วันวางจำหน่ายซิงเกิล สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้น ๆ เลขในวงเล็บหมายถึงตำแหน่งจากงานเลือกตั้ง
ฟอร์จูนคุกกี้ ยังเมินจินตา(อินโดนีเซีย:Fortune Cookie Yang Mencinta) เป็นซิงเกิลลำดับที่ 3 ของเจเคทีโฟร์ตีเอตออกจำหน่ายวันที่ 21 สิงหาคม พ.ศ. 2556
เนื้อเพลงเดิมได้รับการแปลเป็นภาษาอินโดนีเซียทั้งหมดแล้ว
อ้ายเตอะซิ่งยวิ่นชูฉี(จีน:爱的幸运曲奇;พินอิน:Ài de xìngyùn qū qí)​ เป็นซิงเกิลลำดับที่ 3 ของเอสเอ็นเอชโฟร์ตีเอตออกจำหน่ายวันที่ 25 พฤศจิกายน พ.ศ. 2556 ในรูปแบบ Beijing Edition และในเดือนธันวาคม พ.ศ. 2556 ในรูปแบบ Shanghai Edition
เนื้อเพลงเดิมได้รับการแปลเป็นภาษาจีนทั้งหมดแล้ว
คุกกี้เสี่ยงทายเป็นซิงเกิลที่ 2 ของบีเอ็นเคโฟร์ตีเอตโดยทางวงได้แสดงเพลงนี้ครั้งแรกในงาน2017: 411 Fandom Party in Bangkokที่สยามพารากอนเมื่อวันที่ 30 สิงหาคม พ.ศ. 2560 โดยมีสมาชิกเซ็มบัตสึชั่วคราวซึ่งได้แก่ มิวสิค, เจนนิษฐ์, เฌอปราง, เนย, อร, ปัญ, มิโอริ, น้ำหนึ่ง, แคน, ไข่มุก, แก้ว, แจน, ตาหวาน, ปูเป้, อิซึรินะ, โมบายล์
ต่อมาทางวงได้ประกาศเซ็มบัตสึตัวจริงเมื่อวันที่ 23 กันยายน พ.ศ. 2560
เนื้อเพลงทั้งหมดประพันธ์โดยยาซูชิ อากิโมโตะ(ต้นฉบับภาษาญี่ปุ่น)
เมื่อวันที่ 4 พฤศจิกายนบีเอ็นเคโฟร์ตีเอตได้เปิดโอกาสให้แฟนคลับจำนวนกว่า 2,000 คนเข้าร่วมถ่ายทำมิวสิควิดีโอของเพลง "คุกกี้เสี่ยงทาย" ที่สวนสยามโดยทางวงได้เปิดตัวมิวสิควิดีโอนี้ครั้งแรกในวันที่ 18 พฤศจิกายน พ.ศ. 2560 ในงานจับมือครั้งที่ 2 ของวง
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
Koisuru Fortune Cookie (คุกกี้เสี่ยงทาย)
Skirt, Hirari (พลิ้ว)
BNK48
ปังอิบิง ฟอร์จูนคุกกี้(ฟิลิปปินส์:​Pag-ibig Fortune Cookie)​ เป็นซิงเกิลลำดับที่ 2 ของเอ็มเอ็นแอลโฟร์ตีเอตออกจำหน่ายวันที่ 25 พฤศจิกายน พ.ศ. 2561
เนื้อเพลงทั้งหมดประพันธ์โดยยาซูชิ อากิโมโตะ(ต้นฉบับภาษาญี่ปุ่น)
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
โคอิซูรุฟอร์จูนคุกกี้(ญี่ปุ่น:恋するフォーチュンクッキー;โรมาจิ:​Koi Suru Fortune Cookie)(เวียดนาม:Thất Tình Tích Cực)​ เป็นซิงเกิลลำดับที่ 2 ของเอสจีโอโฟร์ตีเอตออกจำหน่ายในปี 2562
เนื้อเพลงทั้งหมดประพันธ์โดยยาซูชิ อากิโมโตะ(ต้นฉบับภาษาญี่ปุ่น)
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)